Golpo ti Tailandia
Ti Golpo ti Tailandia, historikal nga ammo a kas ti Golpo ti Siam, ket ti ababaw nga ima ti Baybay Abagatan Tsina[1] a bineddengan babaen ti Cambodia, Tailandia, ken Bietnam.
Dagiti nagan[urnosen | urnosen ti taudan]
Ti moderno a Tailandes a nagan ti golpo ket Ao Thai (Tailandes: อ่าวไทย, [ʔàːw tʰāj] (dengngen), "Golpo Tailandes") ken "Golpo ti Tailadia" ken naamponen a kas opisial a nagan ti bagi ti danum babaen ti Gunglo ti Internasional a Hidrograpiko.[2]Ti naganna iti Malayo ken Khmer ket agtultuloy a ti "Golpo ti Siam" (Teluk Siam ken Chhoung Samut Siem). Iti Tailandes, thi golpo ket historikal nga ammo a kas Ao Sayam (Tailandes: อ่าวสยาม).[3]
Daytoy ket kadawyan a nainaganan iti Nalatak a Golpo (Latin: Magnus Sinus) nga ammo dagiti Griego, Romano, Arabo, Persiano, ken dagiti Renasimiento a kartograpo sakbay dagiti adu nga iyu-umay dagiti Portuges nga eksplorador ket inikkatda ti ulimaw a peninsula ti Ipus ti Dragon manipud iti Europeano a mapmapa iti lubong idi las-ud ti maika-16 a siglo.
Heograpia[urnosen | urnosen ti taudan]
Ti Golpo ti Tailandia ket bineddenagn babaen ti Cambodia, Tailandia, ken Bietnam. Daytoy ket sakupenna iti kalawa iti 304,000 km2 manipud iti 6° N aginggana iti 13°30' N latitud ken 99°E aginggana iti 104° E longitud.[4]:250 Ti akin-amianan nga ungto ti golpo ket ti Luek ti Bangkok idiay sabangan ti Karayan Chao Phraya. Ti akin-abagatan a pagbeddenagn ti golpo ket ipalawag babaen ti linia manipud iti Rawis Bai Bung idiay akin-abagatan a Bietnam (iti abagatan bassit ti sabangan ti karayan Mekong) aginggana iti siudad ti Kota Bharu idiay aplaya ti Malaysia.
Ti Golpo ti Tailandia ket relatibo nga ababaw: ti natimbeng a kaadalemna ket 58 metro (190 ft) ken ti kaadalemna ket 85 metro (279 ft) laeng.[4]:250 Daytoy ket mangaramid ti nabuntog a panagisinnukat ti danum, ken ti napigsa ti sumrek a danum manipud kadagiti karayan ket mangbassit ti kaapgad iti golpo (3.05–3.25%) ken mangpalames kadagiti sedimento. Dagiti laeng ad-adalem a paset ti addaan iti nangatngato a kaapgad (3.4%) a panagayus iti golpo manipud iti Baybay Abagatan Tsina. Daytoy ket punnuenna ti tengnga a depresion iti baba ti kaadalem iti 50 metro (160 ft). Dagiti nangruna a karayan nga agayus iti golpo ket ti Chao Phraya, ket mairaman dagiti distributariona a Karayan Tha Chin, dagiti Karayan Mae Klong, ken Bang Pakong idiay Luek ti Bangkok, ken iti basbassit a grado ti Karayan Tapi nga agayus idiay Luek Bandon iti abagatan a laud ti golpo.
Ipalawag ti Gunglo ti Internasional a Hidrograpiko ti akin-abagatan a patingga ti Golpo ti Tailandia wenno Siam a kas "Ti linia nga agtartaray manipud iti akinlaud a patingga ti Cambodia wenno Punto Camau (8°36'N) aginggana iti akin-amianan a patingga iti punto idiay daya a bangir ti estuario ti Karayan Kelantan (6°14′N 102°15′E / 6.233°N 102.250°E)".[2] Uray ania ti makunkuna ti panagtunton ti panangipalawag, ti Punto Camau ket mabirukan idiay Bietnam.
Dagiti luek[urnosen | urnosen ti taudan]
Luek ti Bangkok, Luek Prachuap, Ao Manao, Luek Sattahip.
Dagiti isla[urnosen | urnosen ti taudan]
Ti sumaganad ket dagiti sumagmamano a nangruna nga isla iti golpo: Ko Samui, Ko Pha Ngan, Ko Tao, Ko Phaluai, Ko Sichang, Ko Lan, Ko Phai, Ko Khram, Ko Samae San, Ko Samet.
Turismo[urnosen | urnosen ti taudan]
Ti Golpo ti Tailandia ket mangibalay kadagiti adu a raw-ang ti korales nga adu a makaawis kadagiti agbatbatok. Ti tropikal a kabara ti danum ket mangawis kadagiti adu a turista. Dagiti kangrunaan a papanan dagiti turista iti Golpo ti Tailandia ket dagiti isla ti Ko Samui ken Ko Pha Ngan idiay Probinsia ti Surat Thani, Pattaya idiay Probinsia ti Chonburi, Cha-Am idiay Probinsia ti Phetchaburi, Hua Hin idiay Probinsia ti Prachuap Khiri Khan, ken Ko Samet idiay Probinsia ti Rayong.
Dagiti suppiat ti teritorio[urnosen | urnosen ti taudan]
Ti lugar a pagbaetan ti Malaysia, Tailandia, Cambodia, ken Bietnam ket suheto dagiti nadumaduma a suppiat ti teritorio. Ti Malaysia ken Tailandia ket nagtulagda nga agtinnulong iti panagpadur-as kadagiti naisuppiatan a lugar, a mairaman dagiti isla ti Ko Kra ken Ko Losin. Ti napauten a suppiat a pagbaetan ti Cambodia ken Bietnam iti Golpo ti Tailandia ket kangrunaan a maipanggep iti isla ti Phú Quốc wenno Koh Tral iti Khmer, nga adda idiay aplaya ti Cambodian.[5] Tuntonen pay ti Cambodia ti 48,000 kuadrado kilometro (19,000 sq mi) iti lugar ti samang.[6]
Dagiti nagibasaran[urnosen | urnosen ti taudan]
- ^ "Proceedings of the Royal Geographical Society". Naiyarkibo manipud iti kasisigud idi 2014-03-08. Naala idi 2015-11-05.
- ^ a b "47.—Gulf of Thailand (Siam)", Limits of Oceans and Seas, 3rd edition (PDF), International Hydrographic Organization, 1953, p. 23, naiyarkibo manipud iti kasisigud (PDF) idi 2011-10-08, naala idi 7 Pebrero 2010
- ^ "th:ระยะทางเสด็จฯ ประพาสชายทะเลอ่าวสยาม พ.ศ. 2470" [A report on the royal travel through the Gulf of Siam, 1927] (pdf). Royal Thai Government Gazette (iti Tailandes). Bangkok: Cabinet Secretariat. 88 (D): 44. 1927-05-22. Naala idi 2014-03-08.
- ^ a b Khongchai, Narongsak; Vibunpant, Somchai; Eiamsa-ard, Monton; Supongpan, Mala. "Preliminary Analysis of Demersal Fish Assemblages in Coastal Waters of the Gulf of Thailand" (PDF). Worldfish. Naiyarkibo manipud iti kasisigud (PDF) idi 2015-02-19. Naala idi 19 Pebrero 2015.
- ^ Prescott, J. R. V. (1978). Boundaries and Frontiers. Rowman and Littlefield. ISBN 0-8476-6086-9.
- ^ Paul Ganster & David E. Lorey, Borders and border politics in a globalizing world.
- Golpo ti Tailandia
- Dagiti golpo ti Taaw Pasipiko
- Heograpia ti Abagatan a daya nga Asia
- Dagiti bagi ti danum ti Tailandia
- Dagiti bagi ti danum ti Malaysia
- Dagiti bagi ti danum ti Cambodia
- Dagiti bagi ti danum ti Bietnam
- Baybay Abagatan Tsina
- Pagbeddengan ti Cambodia–Bietnam
- Pagbeddengan ti Cambodia–Tailandia
- Pagbeddengan ti Malaysia–Bietnam
spa_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn nus_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn ilo_Latn eng_Latn eng_Latn spa_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn